
	Ismeretanyag leírása:

	Ha a környezeti elemeket (levegő, víz, talaj) vizsgáljuk, nagy mennyiségű mérési adatra teszünk szert. A nagymennyiségű adat még önmagában nem értelmezhető. Adatainkat ki kell értékelni, azaz adatainkat feldolgozzuk, abból a célból, hogy értelmezhessük azokat. Egyszerűbb esetekben adatfeldolgozó programokat használunk, mint pl. Microsoft Excel. Ismertetjük az adatrendezés elveit. Szükségünk lehet speciális statisztikai programcsomagokra, amelyek segítségével összefüggéseket állapíthatunk meg mért adataink között. Ismertetjük a statisztikai alapelveket (leíró statisztika, ANOVA stb.). Számos statisztikai programcsomag létezik: fizetősek, mint pl. SPSS, SAS stb. és ingyenesek, mint pl. JASP, R2. Tudományos adatfeldolgozás egyik fontos programjával (Origin) is megismertetjük hallgatóinkat. Az ingyenesen elérhető programok közül részletesen a JASP-pal ismerkedünk meg.

	A tárgy részletes leírása, ütemezés

	Oktatási hét
	Előadások és gyakorlatok témakörei

	1.
	Előadás: Bevezetés. Kísérlet. A mérés. Alapstatisztika. Hibaterjedés.
Gyakorlat: Középértékek típusai. Számítása Excellel.

	2.
	Gyakorlat: További középértékek számolása.

	3.
	Előadás: Összefüggésvizsgálat. A korrelációs együttható. A mérési eredményeket leíró függvények. Lineáris regresszió.
Gyakorlat: Összefüggésvizsgálat gyakorlása Excellel. 

	4.
	Gyakorlat: Lineáris regresszió Excellel, JASP-pal, illetve bemutatás Origin és SPSS-sel.

	5.
	Előadás: A legkisebb négyzetek módszere. Nemlineáris regresszió.
Gyakorlat: További regressziós számítási feladatok.

	6.
	Gyakorlat: Nemlineáris regresszió. Egyik lehetséges segítség Origin és Jasp

	7.
	Előadás: JASP részletes ismertetése
Gyakorlat: 1. csoport és 2. csoport: Felkészülés az 1. ZH-ra, gyakorló feladatok.

	8.
	Gyakorlat: 1. zárthelyi dolgozat írása. Elméleti tesztkérdések megoldása Moodle-rendszerben. Feladatok megoldása: Excelben és feltöltése a Moodle rendszerbe.

	9.
	Előadás: Egytényezős varianciaanalízis
Gyakorlat: Egytényezős varianciaanalízis gyakorlása Excellel és JASP-pal. 

	10.
	Gyakorlat: További egytényezős ANOVA gyakorlása. 

	11.
	Előadás: Variancia analízis bemutatása SPSS-sel. Egyéb ingyenes programokkal.
Gyakorlat: ANOVA feladatok gyakorlása Excellel és JASP-pal

	12.
	Gyakorlat: Ismétlés nélküli és ismétléses kéttényezős varianciaanalízis feladatok gyakorlása

	13.
	Előadás: Két- és háromtényezős varianciaanalízis. Bayes-statisztika rövid áttekintése.
Gyakorlat: Két- és háromtényezős varianciaanalízis. Faktoranalízis példákon keresztül, JASP és SPSS-sel bemutatva.

	14.
	Gyakorlat: Második anyagrészből ZH2 írása (teszt e-learningben az elméleti részből, és feladatmegoldás)

	Félévközi követelmények

	Foglalkozásokon való részvétel:
A részvétel kötelező. Két zárthelyi dolgozat megírása kötelező (8. és 14. héten)

	Zárthelyik, jegyzőkönyvek, beszámolók stb.
Zárthelyi dolgozat: 8. és 14. héten. Moodle-rendszerben tesztfeladatok megoldása az elméletből. Pédamegoldás Excelben és feltöltése a Moodle rendszerbe.

	Az aláírás megszerzésének/félévközi jegy kialakításának módszere:
1) ZH1: 50 pont (20 pont elméleti teszt; 30 pont feladatmegoldás). Minimum: 26 pont
2) ZH2: 50 pont (20 pont elméleti teszt; 30 pont feladatmegoldás). Minimum: 26 pont
A két zh, amelyet kötelezően meg kell írni, az évközi jegyet adja. 
52 pont alatt: elégtelen; 52-62 pont: elégséges; 63-75 pont: közepes; 76-85 pont: négyes; 86 ponttól: jeles
Azok számára, akiknek nem sikerült a ZH-juk, pótlehetőséget kapnak egyeztetett időpontban.
Az év végi jegy sikertelensége esetén a vizsgaidőszak első hetében meghirdetett zh-időpont lesz. Mindkét zh-pótlására van lehetőség az év végén is.

	Az elsajátítandó szakmai kompetenciák

	Képes a mérési adatainak feldolgozására különböző módszerekkel és szoftverekkel. Statisztikai alap- és szakkompetenciákra kell szert tennie. Képesnek kell lennie önfejlesztésre. Precízen kell elvégeznie a számításokat. Fel kell tudnia mérni, hogy mely módszerek a legalkalmasabbak az adatainak feldolgozására. Logikus gondolkodást kell elsajátítania. 
Képesnek kell lennie elvégezni a számításokat, és indokolni a végeredményeket.

	Irodalom:

	Kötelező:
tananyag pdf formátumban feltöltve az e-learningbe (Dr. Dinya Elek: Biometria az orvosi gyakorlatban. pdf, Medicina könyvkiadó, Budapest, 2001, kijelölt fejezetei)
előadási anyagok ppt-ben

